100. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 586 της 23 Ιουν./8 Ιουλ. 1977 (ΦΕΚ Α΄ 193) Περί κατανομής οργανικών τινων θέσεων εις Αρχάς της Εξωτερικής Υπηρεσίας του Υπουργείου Εξωτερικών.  Έχοντες υπ’ όψει: 1.Τας διατάξεις των άρθρων 17, παρ. 4 και 24, παρ. 5, ως και τας διατάξεις των άρθρων 154 και 155 του Νόμου 419/1976, «περί Οργανισμού του Υπουργείου Εξωτερικών». 2.Την υπ’ αριθ. 556/1977 γνωμοδότησιν του Συμβουλίου της Επικρατείας, προτάσει του επί των Εξωτερικών Υπουργού, απεφασίσαμεν: Άρθρον μόνον. 1.Εις τους εν άρθρω 154 του Νόμου 419/1976 Πίνακας Α΄ και Β΄ περιλαμβανομένας, ως κάτωθι, Αρχάς της Εξωτερικής Υπηρεσίας του Υπουργείου Εξωτερικών, κατανέμονται αι αντιστοίχως εις ταύτας αναφερόμεναι οργανικαί θέσεις, ως ακολούθως: Εκ του Πίνακος Α΄. Εις την εν Οττάβα Πρεσβείαν της Ελλάδος δύο (2) θέσεις Φυλάκων-Θυρωρών.  Εκ του Πίνακος Β΄. α)Εις το εν Αμβούργω Γενικόν Προξενείον της Ελλάδος μία (1) θέσις Φύλακος–Θυρωρού.  β)Εις το εν Λονδίνω Γενικόν Προξενείον της Ελλάδος μία (1) θέσις του Διοικητικού Κλάδου Γενικών Καθηκόντων.  γ)Εις το εν Μιλάνω Γενικόν Προξενείον της Ελλάδος μία (1) θέσις Φύλακος-Θυρωρού.  δ)Εις το εν Ντόρτμουντ Γενικόν Προξενείον της Ελλάδος μία θέσις του Κλάδου Διοικητικών Γραμματέων.  ε)Εις το εν Ρόττερνταμ Γενικόν Προξενείον της Ελλάδος μία (1) θέσις Φύλακος–Θυρωρού.  2.Ηκατανομή μιας (1) θέσεως του Διοικητικού Κλάδου Γενικών Καθηκόντων εις το εν Λονδίνω Γενικόν Προξενείον της Ελλάδος και μιας (1) θέσεως του Κλάδου Διοικητικών Γραμματέων εις το εν Ντόρτμουντ Γενικόν Προξενείον της Ελλάδος γίνεται δια μεταφοράς εκ των υφισταμένων θέσεων της Κεντρικής Υπηρεσίας του Υπουργείου Εξωτερικών και επί αντιστοίχω μειώσει τούτων, η δε κατανομή των πέντε (5) ως άνω θέσεων Φυλάκων-Θυρωρών εις τας εν τη προηγουμένη παραγράφω Αρχάς της Εξωτερικής Υπηρεσίας γίνεται δια της κατανομής εις ταύτας πέντε (5) ανακατανεμήτων θέσεων Φυλακών- Θυρωρών της Εξωτερικής Υπηρεσίας του Υπουργείου. Εις τον αυτόν επί των Εξωτερικών Υπουργόν ανατίθεμεν την δημοσίευσιν και εκτέλισιν του παρόντος Διατάγματος.  